αρχοντος δαμοστρατου [μην]ος θευξενιου βουλευοντων ταν δευτεραν εξαμηνον αθαμβου του αβρομαχου γλαυκου του ξενωνος γραμματευοντος σωξενου του εχεφυλου επι τοισδε απεδοτο φιλιστος συνευδοκεοντος και του υιου αυτου ευαγγ[ελου] τωι απολλωνι τωι πυθιωι σωμα ανδρειον ωι ον[ομα] πυρριας το γενος βασταρνας επ ελευθεριαι τιμας αργυριου μναν τεσσαρων και ταν τιμαν εχει πασαν καθως επιστευσε πυρριας τωι θεωι ταν ωναν εφ ωιτε ελευθερος ειμεν και ανεφαπτος απο παντων τον παντα βιον ποιεων ο κα θεληι και αποτρεχων οις κα θεληι. βεβαιωτηρ κατα τους νομους τας πολιος καλλιαδης καλλιδαμου. ει δε τις απτοιτο επι καταδουλισμωι βεβαιον παρεχοντων τωι θεωι ταν ωναν ο τε αποδομενος φιλιστος και ο βεβαιωτηρ καλλιαδης. ει δε μη παρεχοιν βεβαιον τωι θεωι ταν ωναν πρακτιμοι εοντων κατα τον νομον τας πολιος ομοιως δε και οι παρατυγχανοντες κυριοι εοντων συλεοντες πυρριαν ως ελευθερον εοντα αζαμιοι εοντες και ανυποδικοι πασας δικας και ζαμιας. μαρτυροι τοι ιερεις του απολλωνος πραξιας ανδρονικος και οι αρχοντες αθαμβος γλαυκος σωξενος και ιδιωται ναυκρατης ασμων ταραντινος προθυμος τιμοκριτος.
Phokis — Delphi — 150-140 BC
 150-140 BC